gold braces in Sterling VA
fixed bridge 01605
bridges for teeth South Dakota
cost of dental veneers La Jolla California
tooth crown procedure Ardmore 19003
dental bridges cost in Holmdel 07733
teeth whitening strips Sequim
Indian teeth whitening dentist in Merrillville IN
dental veneers in Salina 67401 Gedenkdiens vir twee ingenieurs wat sterf ná ontploffing by raffinadery | Maroela Media
Lede van Kaapstad se brandweer-en-reddingsdienste op die toneel by die Milnerton-raffinadery. (Foto: @Abramjee/Twitter)
ŉ Gedenkdiens sal vandeesweek by die Astron Energy Milnerton-raffinadery in Kaapstad plaasvind vir die twee werknemers wat verlede Donderdag in ŉ ontploffing by dié raffinadery gesterf het.
Suzanne Pullinger, ŉ woordvoerder van Astron Energy, sê die twee werknemers wat hul lewe in die ontploffing verloor het, was twee jong chemiese ingenieurs.
Die 32-jarige Mpilo Sibiya en die 27-jarige Likhona Vece het verlede Donderdag gesterf nadat iets omstreeks 04:00 die oggend by die raffinadery ŉ groot ontploffing veroorsaak het. Die ontploffing het glo tot gevolg gehad dat huise in die onmiddellike omgewing geskud is.
Sowat sewe mense is ook in die voorval beseer en na die hospitaal geneem vir verdere mediese behandeling. Ses van die sewe beseerdes is reeds uit die hospitaal ontslaan. Die een wat nog in die hospitaal is, is tans in ŉ stabiele toestand.
Pullinger sê mediese ondersteuning en berading is aan almal wat deur die voorval geraak is, beskikbaar gestel.
Jonathan Molapo, uitvoerende hoof van Astron Energy, sê die maatskappy is in rou gedompel oor die tragiese verlies van dié twee werknemers.
“Ons is hartseer oor die twee jong, talentvolle chemiese ingenieurs wat ons verloor het. Ons innige simpatie met die familie en vriende van die oorledenes,” sê Molapo.
Pullinger sê Astron Energy het in samewerking met al die betrokke owerhede ŉ volledige ondersoek van stapel gestuur om die oorsaak van die ontploffing vas te stel. Dit is ook om te verhoed dat soortgelyke voorvalle in die toekoms weer plaasvind.
Maroela Media het vroeër berig Astron Energy het bevestig die ontploffing sal nie die verskaffing van brandstofvoorraad beïnvloed nie. Dié maatskappy het ook omliggende gemeenskappe verseker die ontploffing hou geen gesondheidsgevare vir hulle in nie. Die betrokke gebied wat deur die ontploffing geraak is, word ook steeds afgesper.